Projektas

PRIENŲ RAJONO savivaldybės TARYBA

SPRENDIMAS

DĖL NEKILNOJAMOJO TURTO NUOMOS VIEŠO KONKURSO BŪDU

Nr.

Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos vietos savivaldos įstatymo 15 straipsnio 2 dalies 19 punktu, Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašu ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis 2021 m. balandžio 29 d. sprendimu Nr. T3-116 „Dėl Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašo ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“, ir atsižvelgdama į Prienų rajono savivaldybės administracijos direktoriaus 2024 m. balandžio 4 d. įsakymą Nr. A3-213 ,,Dėl nekilnojamojo turto pripažinimo nereikalingu naudoti“, Prienų kultūros ir laisvalaikio centro 2024-04-10 raštą, Prienų rajono savivaldybės taryba nusprendžia:

1. Išnuomoti viešo konkurso būdu:

1.1. 1 metams (su galimybe pratęsti 1 metams) Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas, kurių indeksai: 1-6, plotas 21,34 kv. m; 1-7, plotas 11,16 kv. m, iš viso 32,50 kv. m (nekilnojamojo turto kadastro ir registro byloje pastatas pažymėtas 1B2p; unik. Nr. 6999-0000-9011:0001), esančias Kauno g. 1A, Prienų m.;

1.2. 5 metams (su galimybe pratęsti 5 metams) Prienų rajono savivaldybei nuosavybės teise priklausančias ir šiuo metu Prienų kultūros ir laisvalaikio patikėjimo teise valdomas patalpas, kurių indeksai: 1-13, plotas 32,61 kv. m; 1-14, plotas 6,58 kv. m, ir dalį bendrojo naudojimo patalpų: 3 kv. m patalpos, kurios indeksas 1-5, plotas 112,70 kv. m; 4,16 kv. m patalpos, kurios indeksas 1-15, plotas 12,47 kv. m; 3,64 kv. m patalpos, kurios indeksas 1-16, plotas 10,93 kv. m, iš viso 49,99 kv. m (nekilnojamojo turto kadastro ir registro byloje pastatas pažymėtas 1C2p, unik. Nr. 6999-2001-8010, reg. Nr. 44/13026970), esančias Vytauto g. 35, Prienų m.

2.	Nustatyti, kad:

2.1. patalpos, nurodytos 1.1 papunktyje, išnuomojamos nuomininko veiklai vykdyti; pradinis nuompinigių dydis – 1,75 Eur už 1 kv. m per mėn.;

2.2. patalpos, nurodytos 1.2 papunktyje, išnuomojamos kūrybinei, meninei, pramogų organizavimo, kitai kultūros, švietimo veiklai ir (ar) prekybai, susijusiai su meno kūriniais, suvenyrais, knygomis, vykdyti; pradinis nuompinigių dydis – 0,40 Eur už 1 kv. m per mėn.

3.	Patvirtinti šias specialiąsias konkurso sąlygas 1.2 papunktyje nurodytoms patalpoms nuomoti:

3.1. Nuomininkas moka komunalinius mokesčius, taip pat proporcingai už pastato apsaugą, draudimą, privalomas inžinerinių sistemų patikras, pagal Prienų kultūros ir laisvalaikio centro pateiktą sąskaitą;

3.2. Nuomininkui draudžiama užsiimti kita veikla, nei nustatyta konkurso sąlygose.

4. Pavesti:

4.1. Prienų rajono savivaldybės administracijos direktoriui teisės aktų nustatyta tvarka organizuoti sprendimo 1.1 papunktyje nurodyto turto viešą nuomos konkursą;

4.2. Prienų kultūros ir laisvalaikio centro direktoriui teisės aktų nustatyta tvarka organizuoti sprendimo 1.2 papunktyje nurodyto turto viešą nuomos konkursą;

5.	Įgalioti:

5.1. Prienų rajono savivaldybės administracijos direktorių pasirašyti sprendimo 1.1 papunktyje nurodyto turto nuomos sutartį ir turto perdavimo–priėmimo aktą su konkurso laimėtoju;

5.2. Prienų kultūros ir laisvalaikio centro direktorių pasirašyti sprendimo 1.2 papunktyje nurodyto turto nuomos sutartį ir turto perdavimo–priėmimo aktą su konkurso laimėtoju.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras